夫宗教之事，關乎神明，穆罕穆德二世初下君堡，優詔東正教牧首安堵如初，子孫不得以異教視之。諸省基督，猶太信徒，并免刑罰，逮奧斯曼亡，數君堡人中，基督徒十尚有五六。歐陸正教諸邦，鮮有迫害者，至巴濟耶德二世，帝以征服五十年來，突厥諸部多有改奉正教者，惡之，遂以伊斯蘭為先，正教列於其後。國教奉回教，素檀領哈里發銜，爲回民諸邦宗主。唯帝國末年，萬方有事，國家遭裂，如分糕餅，突厥諸部嘗懷怨忿，復無由可出，乃執亞美尼亞人屠之，幾盡。各地正教會亦遭彈壓之苦，凱末爾既行共和，乃廢政教合一舊制。